text:
venerdì 29 novembre 2013
LINGUA FRIULANA E TUTELA LINGUISTICA - di Adrian Cescje
4 commenti:
DAL BLOG DI “EURO FURLAN”RispondiElimina
http://eurofurlan.wordpress.com/2013/11/28/lenghe-furlane-e-regjon-debora-fai-una-cosa-di-sinistra-una-cosa-di-civilta-una-cosa/
TITUL: Lenghe furlane e Regjon: «Debora, fai una cosa di sinistra. Una cosa di civiltà. Una cosa…»
November 28, 2013
Si visaiso di Nanni Moretti, che tal film ‘Aprile’ al domandave a D’Alema: «Dì una cosa di sinistra. dì una cosa anche non di sinistra, di civiltà. Dì una cosa»?
Une robe sù par jù compagne – ancje se in chest câs l’invît al è soredut a fâ e a movisi – e je stade fate ai 25 di Novembar de bande dal Comitât-Odbor-Komitaat-Comitato 482, che al ten dongje associazions e altris entitâts espressions des comunitâts furlane, slovene e gjermaniche dal Friûl.
Intun incuintri public a Udin, al è stât presentât un document là che si marche che magari cussì no la gnove aministrazion regjonâl, almancul fint cumò, no à fat ancjemò nuie tal setôr de tutele des minorancis linguistichis – e in cheste suaze soredut in cont de comunitât di lenghe furlane – e che la sô azion e risulte pericolosamentri in continuitât cun chê di prime che in cinc agns e à maltratât lenghis e dirits linguistics.
La tutele des minorancis linguisitichis e une azion serie metude in vore de bande de Regjon in chest setôr a son une robe impuartante, pe valorizazion de diversitât culturâl, pe garanzie di dirits di fonde e pe metude in vore di une strategjie di disvilup sociâl, economic e politic che e sedi inovative, sostignibile e democratiche.
Al vignarès di dî: une robe di çampe, une robe di sest e une robe juste, in particolâr par cui che si declare progressist.
Plui in gjenerâl, cheste e je une robe di civiltât e di democrazie che e varès di lâ plui innà des divisions tra partîts, coalizions e posizions ideologjichis, stant che e va daûr des previsions de Costituzion e dai indreçaments e dai principis che si cjatin a nivel internazionâl e european, che a son lis fondis di ispirazion de Leç statâl 482/1999 su la tutele des minorancis linguistichis e de Leç regjonâl 29/2007 che e tocje in particolâr la lenghe furlane.
La tutele des minorancis linguistichis e une azion serie de bande de Regjon in chest setôr a son, par dutis chestis resons, une robe impuartantone pe Regjon autonome Friûl-VJ e par cui che le governe, massime cumò: parcè che tai ultins agns cheste, che e je la fonde de autonomie regjonâl e soredut la finalitât di fonde de sô metude in vore, e je stade sbeleade e e je lade al mancul; parcè che, stant che no ven difindude e soredut no ven praticade dal interni, la autonomie speciâl e je menaçade a fuart dal difûr, cemût che si viôt sù par jù ogni dì; parcè che de gnove aministrazion regjonâl si spietâvisi un ategjament diferent, miôr di chel di chê di prime, ancje daûr des cjoltis di posizion che si vevin palesadis vie pe campagne eletorâl e ancjemò plui indaûr tal timp, cemût che si lei achì.
Cussì, il document fat indenant de bande dal Comitât-Odbor-Komitaat-Comitato 482 si à di leilu e si à di tignî cont dai siei contignûts, par vie de sô serietât e dal so jessi precîs e fondât su fats, numars e altris dâts concrets.
Cun di fat, cuant che al denuncie l’imobilisim de Regjon, cuant che al mostre che cui che al comande a Triest e sul Friûl nol à fat nuie o che se al à fat alc al à fat alc di negatîf, tal merit e tal metodi, cu la modifiche in piês de part de Leç regjonâl 29/2007 in cont des televisions intant des variazions di belanç dal mês di Lui, cuant che al mostre la prospetive positive de metude adun di un sisteme scolastic plurilengâl e di cualitât par ducj e cuant che al marche che chê dai tais e de mancjance di strategjie in chest setôr e je une politiche suicide, no lu fâs par fâ polemiche e par vuadagnâ cualchi titul sui gjornâi. Il Comitât-Odbor-Komitaat-Comitato 482 al domande ae politiche di fâ politiche pardabon: di lavorâ pe ‘polis’, pe int, pai dirits di ducj. Parcè che la tutele des minorancis – e i furlans a son tancj, ma propit par chest a son ancjemò plui minorizâts – e zove ancje a cui che al fâs part de maiorance.
(CONTINUA)
DAL BLOG DI “EURO FURLAN”RispondiElimina
http://eurofurlan.wordpress.com/2013/11/28/lenghe-furlane-e-regjon-debora-fai-una-cosa-di-sinistra-una-cosa-di-civilta-una-cosa/
TITUL: Lenghe furlane e Regjon: «Debora, fai una cosa di sinistra. Una cosa di civiltà. Una cosa…»
November 28, 2013
(SECONDE E ULTIME PART)
Par chest, al covente che cui che al comande a Triest e sul Friûl al lei, al scolti e si movi. Al covente che al mostri di vê let, di vê scoltât e di vê capît.
Cun dut che no je dome une cuistion di bêçs, ma ancje di strategjie e di prospetive in cont di ûs e insegnament dal furlan te scuelis, di educazion plurilengâl, di ûs de lenghe furlane tai media e in ducj i ambits de vite di ogni dì, di valorizazion des profesionalitât e des competencis di cui che al lavore ben in chest setôr dai puescj di vore che a son za e di formazion e di creazion di professionalitâts gnovis pal avignî, al covente fat alc daurman.
Duncje, se cuant che e vignarà fate buine la finanziarie pal 2014, i bêçs pe lenghe furlane a cressaran de cuote di cumò che e rive a pene al 0,02% di dut il belanç de Regjon, al vûl dî che al vignarà fat alc: alc di çampe, alc di democratic, alc di sest.
Il document dal Comitât-Odbor-Komitaat-Comitato 482 si pues leilu e discjamâlu achì:
http://com482.altervista.org/comunicats/comst13_06_it.pdf.
-------------------------
BLOG “LIDRÎS E BUTUI” di TurinRispondiElimina
TITUL - Il biel dal Friûl e il brut de cuote 0,02 %
Posted on 30/11/2013 by euleb
http://lidrisebutui.wordpress.com/2013/11/30/il-biel-dal-friul-e-il-brut-de-cuote-002/
(…) La cronache di chescj dîs nus conte ancje di un Friûl che al resist, che al scuen scombati e che al è menaçât. Cun di fat, di ce che o sintìn ator, ancje chest an par viodi la lenghe furlane tes scuelis, insegnade e doprade intune maniere normâl o almancul decente, al coventarà clamâ “Chi l’ha visto?”, cun dut des leçs di tutele e dai dirits formalmentri ricognossûts.
Chês stessis leçs e chei stes dirits a restin dome su la cjarte e magari a riscjin di disparî ancje di li. Lu fâs savê il Comitât-Odbor-Komitaat-Comitato 482, che al ten dongje associazions e altris entitâts espressions des comunitâts furlane, slovene e gjermaniche dal Friûl, che cualchi dì indaûr al à dât fûr un document plen di dâts e di elements obietîfs che al fâs vignî i sgrisui.
Di chel test (che si pues leilu achì) al salte fûr che par cumò la gnove aministrazion regjonâl no à fat ancjemò nuie tal setôr de tutele des minorancis linguistichis e che, cun dut che si spietavisi un cambiament positîf de bande sô, chê stesse e agjìs pericolosamentri in continuitât cun chê di prime che in cinc agns e à maltratât lenghis e dirits linguistics e in particolâr i à fat cuintri ae lenghe furlane.
E salte fûr une mancjance di cussience, di cognossince e duncje di strategjie, che si palese intun dât che di bessôl al lasse scaturîts: se nol cambie alc dopo de iniziative dal Comitât-Odbor-Komitaat-Comitato 482, te finanziarie regjonâl pal 2014 la cuote dal belanç de Regjon destinade pe lenghe furlane e sarà dome dal 0,02%.
In cont di cheste situazion si pues lei alc di plui ancje achì e achì.
Al è ben jessi informâts e stâ in vuaite. A pro dal Friûl biel di viodi e di scoltâ di cumò, che al cjante e al sune il mont e pal mont. A pro di un Friûl di vivi e di vê alc a ce fâ cun lui cumò e ancje pal avignî.
-----------------
Da non dimenticare, nella lettura della grave situazione della tutela della lingua friulana a scuola, la grandissima responsabilità dei sindacati scuola, in primis la CGIL del triestino Franco Belci, sempre in prima linea contro la tutela della nostra lingua.RispondiElimina


c: text/html

text:
Friûl
Tantis resons di braùre
ma ancje un tic di avilizion
(…) Cun di fat, ancjemò prime che di braùre, e je une cuistion di cussience. Magari cussi no, al sucêt ancjemò che a mancjin sei une sei chê altre. Al è ce che al salte fûr dal fat che chê che e je calcolade la associazion furlane plui impuartante e risulti impegnade a tirâ sù firmis cuintri di Paolo Villaggio. O scugnìn tornâ sul argoment, stant che il disvilup dai fats al conferme lis nestris impressions di in chê volte. Ce che al à vût scrit Villaggio no nus plâs par nuie e propit par chest nol merete dute cheste publicitât. Nus somee che il so efiet al sedi dome chel che, dongje di un comic che nol fâs ridi, a sedin i furlans che si fasin ridi daûr.
E sì che no mancjin resons plui seriis par mobilitâsi in difese di dignitât e dirits. Cuintri di chei che a sbelein Friûl e furlans cun cuintâi di «piccola patria» e «triveneto». Cuintri di chel, president di une associazion che e dìs di vê a cûr la «friulanità» ator pal mont, che al declare che il furlan nol covente a nuie.
Cuintri des autoritâts e dai burocratis che no àn fat nuie parce che, daûr de Leç 482/1999 e dal Dpr 18/2009, e fos garantide la prime classe te scuele elementâr di Migjee. Cuintri di ducj chei che par doi francs a jemplaressin il Friûl di scovacis, di ciment e di entìmis.
--------------
LEI DUT L'ARTICUL
Cumò al è timp dal “Furlan pride”
Par tancj motîfs i ultins mês di chest an a podaressin vignî calcolâts chei dal «Friulian pride» o «Furlan pride», o miôr ancjemò chei de «braùre furlane».
Chest al vâl soredut se si ten cont di une schirie di fats e di iniziativis. La presentazion de version a stampe dal Grant Dizionari Bilengâl Talian Furlan (Gdbtf) e je stade un di chescj events impuartantons, no dome pal lavôr in sé - che il so valôr sientific e la sô rilevance pe promozion de lenghe furlane pe garanzie dai dirits linguistics si jù cognosseve bielzà inte so version digjitâl — ma ancje par jessi stade une ocasion par taponâ la bocje ai specialiscj in cjacaris e trombonadis, che in cont dal Gdbtf a nd' vevin za ditis tantis. Tai dîs prime dal apontament il cuotidian di Triest al veve provât di gnûf a dâ flât a trombis e trombons, ma dopo di un pôc di tananai in rêt, la robe si è distudade e a son restadis dome lis testimoneancis di gale tant che chês di Tullio De Mauro e de Universitât di Stocolme.
Une buine dose di braùre e je rivade ancje tai dîs dîs di "Suns. Sclesis di Europe", cuant che Udin e il Friûl a son deventâts il cûr de Europe in graciis di chê che e je la specificitât plui profonde di cheste tiere e de so int: la diversitât linguistiche e culturâl.
La "Mostre dal Cine" e ancjemò di plui il "Liet International" a àn palesât cetant che al veve reson, timp indaûr, chei che al veve scrit suntun setemanâl locâl che la lenghe furlane e je la infrastruture plui impuartante, plui utile e plui ecologjiche pal nestri teritori.
Il "Liet International", in particolâr al à mostrât un nivel une vore alt di snait, di passion e di professionalitât. Di chest si son visâts in dute Europe: sperìn ancje chi di nô, soredut in prospetive.
Cun di fat, ancjemò prime che di braùre, e je une cuistion di cussience. Magari cussì no, al sucêt ancjemò che a mancjin sei une sei chê altre. Al è ce che al salte fûr dal fat che chê che e je calcolade la associazion furlane plui impuartante e risulti impegnade a tirâ sù firmis cuintri di Paolo Villaggio. O scugnìn tornâ sul argoment, stant che il disvilup dai fats al conferme lis nestris impressions di in chê volte. Ce che al à vût scrit Villaggio no nus plâs par nuie e propit par chest nol merete dute cheste publicitât. Nus somee che il so efiet al sedi dome chel che, dongje di un comic che noi fâs ridi, a sedin i furlans che si fasin ridi daûr.
E sì che no mancjin resons plui seriis par mobilitasi in difese di dignitât e dirits. Cuintri di chei che a sbelein Friûl e furlans cun cuintâi di «piccola patria» e «triveneto». Cuintri di chel, president di une associazion che e dîs di vê a cûr la«friulanità» ator pal mont, che al declare che il furlan nol covente a nuie.
Cuintri des autoritâts e dai burocratis che no àn fat nuie parce che, daûr de Leç 482/1999 e dal Dpr 18/2009, e fos garantide la prime classe te scuele elementâr di Migjee. Cuintri di ducj chei che par doi francs a jemplaressin il Friûl di scovacis, di ciment e di entìmis.
da IL QUOTIDIANO FVG - pag.6 – nr. 217 di lunedì 12 dicembre 2011
------------------
I colori e il grassetto sono della redazione del Blog

robotstxt: allowed

filter: keep


text:
coziest
7 letters in word "coziest": C E I O S T Z.
No anagrams for coziest found in this word list.
Words found within coziest:
cesti cestoi cis cist cit cite cites cito cits coit coits cos cose coset cosie cost coste cot cote cotes cotise cots coz coze cozes cozie cozies eco es escot est estoc et etic ice ices io ios is iso it its oe oecist oes oi os ose otic sco scot sec seco sect sei set sez si sic sice sit site size so soc sot st stie stoic te tes ti tic tice tices tics tie ties tis to toc tocs toe toes toise tose toze tozes tozie tozies zest zit zite zits zo zoetic zoic zoist zos


text:
Scuele Grande di San Roc di Vignesie
La Scuele Grande di San Roc si cjate a Vignesie, al civic Sante Crôs 3052.
Tabele dai contignûts
Storie[cambie | modifiche il codiç]
La Scuele Grande di San Roc e je une fraterne fondade da citadins venezians in tal 1478. Si cjate dongje la Glesie di San Roc,sant cui la citât di Vignesie veve domandât la gracie di salvâ la citât de creparie de peste. La Scuele e ven edificade dulà che si cjatin i terens de Glesie di San Pantalon e de Glesie di Sante Marie dai Frari. L'11 di Zenâr dal 1517 il progjet al ven afidât al architet Bartolomiu Bon e forsit terminât dal fi Pieri Bon che al a scugnût lâ daûr dai ordins dal Consei Diretîf de Scuele. Altris trê architets a puartaran indenant il progjet par terminâlu il 9 di Setembar dal 1560. Intal 1489 la Scuele e tache la costruzion di une Glesie di sô propietât dedicade simpri a San Roc.
Art[cambie | modifiche il codiç]
In tal 1564 i lavôrs di decorazion vegnin afidâs al Tintoretto. Dutis lis oparis son sôs o dai scuelârs de sô buteghe. Di une bielece particolâr e je la Sale dal Albergo. Dutis lis oparis son stadis realizadis jenfri il 1564 e il 1588. Lis oparis principâls son:
- Plan teren: dal Tintoretto: la Nunziade, la Adorazion dai Rês, la Scjampade in Egjit, la stragje dai inocents, la Presentazion al Templi, La Sunte. Dongje ai barcons tal font de sale: Sante Marie Egiziache e Sante Madalene.
- Sale superiôr dal Tintoretto: Mose fâs jessi la aghe dai claps, il meracul dal sarpint di bronç, la colade de mane, il Batisim, la pissine probatiche, la Resurezion, la Sense.
La Ultime Cene, la Moltiplicazion dal pan e dal pes. Parsore 21 cuadris dal pitôr Giuseppe Angeli.
- Sale dal Albergo dal Tintoretto: San Zuan Evangjelist, San Marc, San Teodoro, de Caritât e de Misericordie, Jesu Crist di front di Pilât. Ecce Homo, Jesu Crist in crôs.


text:
X flottiglia MAS
La X Flottiglia MAS pui cognossude ancje come Xª MAS, 10ª Flottiglia MAS, La Decima fo un cuarp de marine militâr taliane creât subît daspò de Prime Vuere Mondiâl cu l'obietîf di dâ cuarp a une unitât specializade.
Soredut tal principi , cheste unitât specializade no rive a otegni un bon sucês in tes sôs primis operazions.Tancj sôi soldâts muerin in tes primis operazions , come tal atàc di Malte . Ma cun lis gnovis tecnologjis , rivin i prins sucès , come a Suda (25-26 di març dal 1941) e a Alessandrie (19 dicembar dal 1941).Il risultât di chestis operazions puartin le Royal Navy dal Ream Unît a no vê pui a disposizion nâfs di vuere tal Mediterraneo par un lunc periodo.
Cul armistizi dal 8 di setembar dal 1943,cheste unitât reste blocade tal puart di La Spezie dulâ,cul stês nom ,ven riorganizade in un cuarp franc , jentrât te Marine Republicane. Une atre part , invezît , ven riorganizade cul nom di 'Mariassalto'. Cheste unitât, comandade dal Capitan Ernesto Forza, econtinue la vuere di flanc a lis fuarcis dai Aleâs.
In tal 1954 , il grup ven ricostituît cul nom di Comsubin ("Comando Subaqueo Incursori").
Piçule storie de 'X Flottiglia MAS '[cambie | modifiche il codiç]
La prime vuere mondiâl[cambie | modifiche il codiç]
Lis primis operazions de X flottiglia MAS scomencin cul tacâ de Prime Vuere Mondiâl ,cuant che il cantîr navâl SVAN di Vignesie scomence le costruzion, par cont de marine militâr taliane, dai prins MAS ( motobarcje armade SVAN ).Cul timp,le denominazion MAS gambie di significât, par jessi clamât 'Motobarcje armade silurante'.
Lle Marine militâr taliane jere interesade a chest progjet za dal 1906 , cu le prime idee di motobarcje a motôr.Ma chest progjet reste su le cjarte fin al 1914.Cul tacâ de Prime Vuere Mondiâl , le Mmarine ven costrinzude a cjapâ contat cui cantîrs par doi progjets talians: Il Maccia Macchini e il SVAN , ordenâs par le prime volte il 15 di avrîl dal 1915. Chests doi progjets vegnin produsûts ancje da doi atrîs cjantîrs come l' Isotta Fraschini e le FIAT.
Le utilitât strategjche di chestis barcjs sara' simpri pui determinante. Il MAS veve une grande velocitât e al jere armât vonde par mandâ ju une nâf di vuere. Lis operazions dai MAS a saran un sucês. Jenfri di lôr, si ricuardin l'atac dal puart di Pole e dal puart de isule di Buccari (Crauazie).
In tal 1935 ven formade la Prima Flottiglia MAS Cu i MAS, la marine met a pont une gnove arme: i siluros eletrics SLC (siluro a lenta corsa par talian) , plui cognossûts cul non talian di 'maiali' (purcîts),clamâts cussì parcè che no vevin une grande velocitât. Pilotâts da doi oms, il 'maiale' al leve dogje dal obietîf sot de aghe par podê cussì tacâ une cariche di esplosîf, sot de nâf e scjampa' vie.
In tal 1941, la Prima Flottiglia MAS e cambìe denominazion par deventâ le Decima Flottiglia MAS, une unitât speciâl. Il non al ven sielzût in riferiment de legjon preferide di Gjulio Cesar. Cui armaments speciai par la vuere sot de aghe, fasin part de unitât une scuadre di specialiscj: i uomini gamma oms preparâts par la sot des barcjs par tacâ l'esplosîf. Cheste sarà une particolaritât dute taliane.
In te Republiche sociâl taliane[cambie | modifiche il codiç]
Une part di cheste unitât,in te confusion che si jere vignude a creâ daspo dal 8 di setembar dal 1943,sielç di continuâ a combati a flanc dai nazifassiscj,cuintri i anglomerecans. I nons e le simbologje vegnin utilizâs da Junio Valerio Borghese, za alt uficiâl di cheste unitât, par meti dongje une unitât militâr indipendent che continue la vuere sot de bandiere de Republiche di Salo e di flanc dai todescs intai combatiments dal 'Sbarco di Anzio' e ancje in operazions cuintri i partigjans , torturis sui presonîrs , fusilazions , soredut tal front Orientâl, ativitât indulà che i militârs de Decime a àn mostrât dute la lôr crudeltât. Tancj di lôr son deventâts criminâls di vuere. La Decima di Borghese al a ancje combatût a Anzio cuintri i anglomerecans , difendint la Linee Gotiche , a Lugo e in tal Polesine.
Tal front Orientâl la Decime je impegnade sedi in operazions di contrast ae invasion jugoslave (come in te batae di Taranova) , sedi come afermazion dal dirît talian su chês tiaris , cintri i tentatîfs dai naziscj todescs di puartâ vie a l'Italie le sovranitât dai teritoris dal Friûl e de Vignesie Julie , aministrâs dai todescs cul non di (Operationzone Adriatische Küstenland) .Di fât , i todescs vevin intenzion di puartâ vie a l'Italie chestis tiaris , par zontalis al Tiarç Raich.
Daspo dal 8 di setembar , i rapuarts jenfri la Decima e la Marinassalto dal Ream d'Italie restin boigns , soredut par evitâ di scuintrasi jenfri di lôr , par la gjestion dai presonîrs cence fâ savê nuje ai todescs e ai anglomerecans , e par jessi pronts par difindi lis tiaris de Vignesie Julie , in câs di un atàc dai partigjans di Tito.


text:
FAMEE FURLANE
No of result for keyword FAMEE FURLANE: 0
... : CLAPE - Friûl dal Mont :... - Home
CLAPE - Friûl dal Mont - Ente Friuli nel Mondo, potale istituzionale. Friuli Venezia Giulia
clape, friûl dal mont, friuli nel mondo, amis de lenghe furlane, fogolar furlan, famee furlane
Glesie Furlane
Glesiefurlane.org il sit de glesie furlane in furlan.
Internazionalitari
class='description'Internazionalitari e je une trasmission di Radio Onde Furlane che e fevele, cuntun tai nazionalitari, des nazions cence stât e des minorancis nazionâls de Europe. Rispiet al formât radiofonic sul blog si pues cjatâ cualchi gnove in plui.
internazionalitariclassdescriptioninternazionalitari, trasmission, furlane, fevele, cuntun, nazionalitari, nazions, minorancis, nazionals, europerispiet, format, radiofonic, cualchi
SERLING SERVIZIS LINGUISTICS PE LENGHE FURLANE
La Serling e je une societât cooperative costituide dal 2001 par furnî servizis linguistics professionâi in lenghe furlane. Tra lis sôs ativitâts a son: traduzions, cors di furlan pai grancj, percors didatics tes scuelis, sportei linguistics par a...
serling, servizis, linguistics, lenghe, furlaneserling, societat, cooperative, costituide, servizis, linguistics, professionai, lenghe, furlane, ativitats, traduzions, furlan, grancj, percors, didatics, scuelis, sportei, linguistics
Patrie dal Friûl pagjinis furlanis dut chel ca sucêt in Friûl cul taj autonomist furlan
Patrie dal Friûl ha sede in Udine in Friuli ed è un'associazione culturale friulana per la difesa della lingua friulana. Une clape par pupilâ la lenghe furlane.
patrie dal friûl, friul, patriedalfriul.it, patria del friuli, friuli, friûl, patrie, patriedalfriul, patrie dal friûl, patrie friul, patrie friûl, elezioni, sondaggi, geografia, terremoti in friuli, terremoti, autonomie, informazioni, politica friulana, autonomia, sotans, bessoi, di bessoi, aquila, acuile, aquila friuli, bandiere, bandiera del friuli, bandiera friuli, dibessoi, movimento, movimento friuli, mandi, mandi mandi, lenghe, lenghe furlane, autodeterminazione, autonomist, fuarce, fuarce friûl, cragnolini sergio, lega, lega friuli, furlan, friulano, pagine friulane, pagjinis furlanis, frico, carnia, cjargne, cragnolini, sergio, politica friulana, movimento, moviment, autonomisc, furlans, furlanie, autonomisti, clape cultural, friûl, lingua friulana, etnia, etnic, lenghe, etnie, etnico, lenghe furlane, traduzions in furlan, voltaduris in furlan on line, on line, tutto sul friuli, dut sul friûl, dut friûl, dut furlan, fat in friul, vendita prodotti friulani, souvenir, vini, biscotti, prosciutto, san daniele


text:
Just de' Menabuoi
Just de' Menabuoi (dongje dal 1330 - 1390) al fo un pitôr talian.
Nassût in Toscane ,al impare il mistîr di pitôr te buteghe di Maso di Banco ,pitôr influenzât dal Giotto. Al ven clamât in tal Nord Italie par dei lavôrs in tal 1370.
Al piture il Judizi Universâl in te Abazie di Viboldon ,dongje Milan. Ven influenzât dai scuelârs de Lombardie dal Giotto.
Al lavore a Padue in tai frescs de Glesie dai Eremitans ,in te Basiliche di Sant Antoni da Padue e tal Batisteri dal Domo (1376). Al mûr a Padue.


text:
Daûr di ce
che e previôt la leç, intes isulis Baleârs a son i gjenitôrs che,
intal moment che a iscrivin i lôr fîs ae scuele de infanzie, a àn
di sielzi la prime lenghe di insegnament. I dâts pal an scolastic
2014-2015, a pene dâts fûr dal assessorât pe educazion des isulis,
a mostrin che il 77% des fameis e à sielzût il model cul catalan
tant che prime lenghe e dome il 22% al à decidût par chel cul
spagnûl. Si trate di une percentuâl un tic plui basse rispiet a chê
dal an passât, ma chel istès e mostre a clâr cuale che e je la
preference des fameis des Baleârs, massime se si ten cont che intai
ultins agns il guvier des isulis – che al è intes mans de diestre
spagnoliste – al à puartât indenant atacs une vore dûrs cuintri
dal insegnament par catalan.
Font:
Diario de Ibiza, 31/05/14


text:
Daûr de
ultime ricercje su la produzion e la vendite di libris intal stât
spagnûl, presentade de Federazion des corporazions dai editôrs, al
ven fûr che vie pal 2011 i titui publicâts a son stâts in dut plui
di 83 mil, cuntun aument dal 4,3% rispiet al an prime, e che il setôr
al à faturât passe 2.770 milions di euros, o sei il 4,1% in mancul
dal 2010. Propit in tiermins di faturât e je la Catalogne a fâ di
paron cul 48,16% dal totâl. Sul front des lenghis minorizadis, ancje
vie pal 2011, il catalan al conte il numar plui alt di titui
publicâts, ven a dî 9.599. Si trate dal 11,5% di ducj chei
publicâts intal stât spagnûl, ma al mostre une diminuzion dal 6,7%
rispiet al 2010. Cundut che si trate de stesse lenghe, la Federazion
des corporazions dai editôrs e calcole in maniere separade i titui
par catalan e chei par valenzian. Chescj ultins a son stâts 890
intal 2011, cuntun aument dal 8,5% rispiet al an prime. I titui par
galizian jessûts l’an passât a son stâts 1.822, o sei il 2,2%
dal totâl, cuntune riduzion dal 10,2% rispiet al 2010. A cressin
invezit dal 1,4% i titui publicâts par basc: intal 2011 a son stâts
1.467, ven a dî il 1,8% di ducj chei publicâts intal stât spagnûl.
Font:
Observatorio
da lingua galega, 04/07/12


text:
Scritôr e linguist, al à scrit chel che al ven tignût tant che prin romanç moderni scrit in lenghe basche, o sei Leturiaren Egunkari Ezkutua (Il diari platât di Leturia, 1957). Autôr di une trentine tra oparis di narative, linguistiche e saçs; membri de Euskaltzaindia (Academie de Lenghe Basche) al à dât un contribût impuartant par normalizâ e par promovi il basc.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
21/01/12
Oms di memoreâ: Txillardegi
Scritôr e linguist, al à scrit chel che al ven tignût tant che prin romanç moderni scrit in lenghe basche, o sei Leturiaren Egunkari Ezkutua (Il diari platât di Leturia, 1957). Autôr di une trentine tra oparis di narative, linguistiche e saçs; membri de Euskaltzaindia (Academie de Lenghe Basche) al à dât un contribût impuartant par normalizâ e par promovi il basc.


text:
Si tignarà
ai 2 di Novembar a Udin la finâl de edizion 2012 di Suns, il concors
par cjançons in lenghe minoritarie che al cjape dentri il stât
talian, Austrie, Svuizare, Slovenie e la part meridionâl dal stât
francês. De manifestazion di Udin a saltaran fûr doi dai finaliscj
che a parteciparan al Liet International, festival musicâl dedicât
a dutis lis lenghis minorizadis de Europe, in program il prin di
Dicembar intes Asturiis. Tra i 42 grups o musiciscj in concors, la
jurie di Suns e à sielzût nûf finaliscj: Billy Fumey
(francoprovençâl), Cha da Fö (rumanç), Claudia Crabuzza e Claudio
Gabriel Sanna (catalan dal Alguer), Jean Ruaz (ladin), Jonokognòs
(furlan), Mig 29 Over Disneyland (furlan), Randagiu Sardu (sart),
Ruben Dimitri (cravuat dal Burgenland), e Somi de granadas (ocitan).
Font:
Radio Onde Furlane, 15/09/12


text:
La cort costituzionâl turche e à decidût di meti fûr leç il Partît de Societât Democratiche (DTP, Demokratik Toplum Partisi), il moviment di riferiment de comunitât curde che e vîf intal stât turc. La decision – al à spiegât il president dal tribunâl, Hasim Kilic – e je stade cjapade parcè che il DTP al sarès deventât “un pont di riferiment pes ativitâts cuintri de integritât dal paîs” par vie dai siei leams cul PKK (il Partît dai Lavoradôrs dal Kurdistan, che za di agns al è fûr leç).
Il DTP, che intes ultimis elezions al veve otignût doi milions e mieç di vôts, al conte 21 rapresentants intal Parlament turc e, intant des elezions aministrativis dai 29 di Març, al à vinçût in cuasi un centenâr di comuns de regjon curde.
La sentence e previôt ancje che 37 dai dirigjents dal Partît de Societât Democratiche, a tacâ dal so president Ahmet Türk, no podaran davuelzi nissune ativitât politiche pai prossims cinc agns. Il tribunâl costituzionâl al à ancje ordenât il secuestri di ducj i conts bancjaris dal moviment.
I deputâts dal DTP a àn decidût di bandonâ il Parlament turc dal moment che, denant di cheste sentence, nol à plui nissun valôr restâ alì. Cun di plui, ta cheste maniere, a varessin di davuelzisi gnovis elezions intes circoscrizions là che a jerin stâts elets.
Nol è tant che il DTP al veve fat indenant une propueste par risolvi in maniere pacifiche il conflit che di agns al met cuintri Turchie e Kurdistan. Une propueste che e previodeve une autogjestion de aree curde, ma cence rivâ ae indipendence. “Il nestri obietîf al è risolvi il conflit – al à dite il president dal DTP – e par trop che nus impedissin di fâ politiche o larìn dilunc cu la nestre lote democratiche”. In mert ai rapuarts cul PKK, i rapresentants curdis a àn spiegât che il PKK nol rapresente la cause dal conflit, ma une sô consecuence e che no si pues lassâlu fûr dal procès pe soluzion democratiche dal conflit.
Prime dal DTP, la cort costituzionâl turche e veve za metût fûr leç altris cuatri partîts curdis (HEP, DEP, OZDEP, e HADEP), intant che un altri al veve sielzût di disfâsi par vie dai proviodiments judiziaris metûts in at cuintri di lui.
Denant de decision dal tribunâl costituzionâl turc, la presidence svedese de Union Europeane e à pandût la sô preocupazion pal episodi e e à fat savê che e intint stâi daûr ae situazion de Turchie. Intant intes citâts dal Kurdistan a son sclopâts scuintris tra manifestants e polizie. I moments di tension plui alte si ju à vûts a Hakkari, Van e Diyarbakir.
Ancje dai rapresentants de diaspore curde intal stât talian si à jevât l’apel ae opinion publiche europeane “par che no lassi di bessôl il popul dal Kurdistan e par che e fasi sintî la sô vôs par sburtâ la Turchie a rispietâ lis minorancis”.
Font: UIKI, 11/12/09; Gara, 12/12/09; Reuters 12/12/09


text:
Domenie ai 13 di Setembar Arenys de Munt al è stât il prin comun catalan a ospitâ un referendum su la indipendence de Catalogne. La partecipazion al vôt e je stade dal 41%, ven a dî plui alte di chê pal referendum su la costituzion europeane e fintremai di chê des elezions europeanis. Il 96% dai citadins che a son lâts a votâ a àn dite di sì ae indipendence. I vôts a pro de indipendence a son stâts di plui di chei che, intal 2006, al veve otignût il gnûf statût di autonomie de Catalogne. La plui part dai partîts catalans al à laudât la iniziative e si à mostrade contente pal risultât. Il vôt al è stât, invezit, judicât inutil dai rapresentants dai partîts spagnoliscj, ven a dî socialiscj (PSC) e popolârs (PP). I organizadôrs e i sostenidôrs dal referendum, intant, a son za che a lavorin par che altris comuns a ledin daûr dal esempli di Arenys de Munt. In dì di vuê, a saressin bielzà uns sessante lis aministrazions locâls interessadis a davuelzi un referendum su la indipendence tal lôr comun.
Font: Vilaweb, 14/09/09


text:
Paîs Basc: fin de tregue di ETA
Ai 5 di Jugn, la organizazion armade basche ETA e à dât fûr un comunicât là che e comunicave la fin de tregue che e veve proclamât intal Març dal 2006. Une tregue che e varès vût di coventâ par imbastî un procès di risoluzion pacifiche dal conflit che di cuasi cincuante agns al met cuintri une part significative de societât basche e i stâts spagnûl e francês. Magari cussì no, chest procès di pâs nol à rivât a partî. Za intal Astât dal an passât ETA e veve manifestât il so marum par vie che dal guvier spagnûl no jerin rivâts ats concrets che a dimostrassin la sô intenzion di inviâ pardabon un procès di pâs. Dal moment che nancje chestis declarazions a vevin rivât a movi nuie, in Dicembar, ETA e veve colpît cuntun atentât l’aeropuart Barajas di Madrid. Une azion pensade come avertiment, ma che e veve puartât ae muart di doi citadins ecuadorians che no si vevin visâts dai avîs de polizie di bandonâ la zone. Dut câs, contrari di ce che e pensave ETA, nancje chê azion e veve rivât a cambiâ il compuartament dal guvier, ma dome a incressi lis misuris di repression.
Il comunicât di ETA
A cinc mês dal atentât di Barajas, ETA e à decidût di meti fin ae tregue che jê stesse e veve proclamât e lu à fat cun chest comunicât.
ETA, organizazion socialiste rivoluzionarie basche di liberazion nazionâl, e vûl che i citadins bascs a cognossin il messaç seguitîf.
E je la ore di sclarî lis robis. Euskal Herria e vûl superâ la division istituzionâl e lâ indenant te costruzion di un stât indipendent. Cun miârs di vôs a pro dal cambiament politic e sociâl, cun miârs di vôs a pro dal avignî di chest popul. Ancje ETA e cjape posizion pal procès di liberazion di chest popul. Il finâl di chest procès al sarà dal sigûr un stât indipendent che al varà non Euskal Herria, dut câs, par rivâ a di un tant, al coventarà un spazi unitari che al cjapi dentri la Navare, Alava, Bizkaia e Gipuzkoa, e un altri che al meti adun Lapurdi, la Alte Navare e Zuberoa. Ta cheste maniere, cui siet teritoris adun, o fasarìn sù l’avignî dal nestri popul.
Ven a dî che par fâ sù l’avignî dal nestri popul lis siet provinciis a àn di jessi unidis. Lis soluzions a miezis, no nus menin di nissune bande. L’avignî al sta intes nestris mans e lu otignarìn.
A son coladis lis mascaris. La ande di Zapatero si à palesade intal fassisim che al lasse cence dirits partîts e personis. Ma nol è bessôl. Ancje ai dirigjents dal Partît Nazionalist Basc, cu la ofese simpri sui lavris e mai avonde passûts di bêçs, ur à colade la mascare. Par disgracie, la libertât dai popui e je usade a vê par nemì il tradiment. Ogni volte che a vevin di cjapâ decisions saldis par fâ sù l’avignî a pro di Euskal Herria a àn contât balis. Cumò, par rispueste, i citadins no i àn dât cjarte blancje par lâ dilunc a incressi il patiment di chest popul sot de protezion dal spagnolisim. A àn dome rivât a clamâ dongje i responsabii de repression cuintri dai dirits nazionâi, ma no chei bascs che a vuelin vivi in democrazie e libertât.
I citadins a patissin la mancjance di democrazie. Impen di sparî, i atacs cuintri di Euskal Herria a cressin e a son plui dûrs. La justizie spagnole e à metût fûr di chestis ultimis elezions antidemocratichis miârs di personis e la çampe indipendentiste, la part plui ative di chest procès. Euskal Herria in dì di vuê e vîf intun stât di ecezion. Lis ultimis elezions che si àn vudis no àn nissune legjitimitât. Il Guvier spagnûl al à rispuindût ae fin continuade des azions armadis ufiert di ETA cun impresonaments, cu la torture e cun ogni sorte di persecuzion. No son lis condizions democratichis minimis par lâ indenant cuntun procès di negoziazion.
O vin denant lis clâfs par garantî il vuê e il doman di Euskal Herria: ven a dî autodeterminazion e teritorialitât e lis semencis che miârs e miârs di citadins a àn semenât i puartaran al nestri popul une racuelte bondante.
Par intant, o sotscrivìn la nestre decision di difindi cu lis armis il popul che al ven atacât cu lis armis.
O clamìn ducj i citadins a fâi cuintri a cheste democrazie false e fraide e a impegnâsi in maniere salde te costruzion di un stât libar clamât Euskal Herria. Ognidun intal so cjamp e daûr des sôs pussibilitâts. In maniere gjenerose e unide.
In fin, ETA e vûl visâ che e interomp il fermait il fûc continuatîf e che e à decidût di tornâ a començâ lis azions in difese di Euskal Herria su ducj i fronts a tacâ dal principi dai 6 di Jugn dal 2007.
La rispueste dal guvier spagnûl
Daspò de publicazion di chest comunicât sui gjornâi bascs, il prin ministri spagnûl, José Luis Rodríguez Zapatero, intune video conference al à indreçât ai citadins dal stât spagnûl chest discors:
ETA e à metût fin al fermait il fûc continuât che e veve proclamât intal Març dal 2006. Dut câs, intai fats, al è za di un pôc che lu veve rot cul atentât fat intal aeropuart di Barajas intal Dicembar stât là che a vevin pierdût la vite doi citadins ecuadorians. Vuê ETA e à cjapât la stesse decision che e veve bielzà cjapât in altris ocasions in passât e, vuê come in chê volte, ETA e torne a falâ. La rispueste a chest gnûf erôr e sarà chê che simpri a àn dât i guviers spagnûi, lis fuarcis democratichis e dute la societât. Une rispueste che si poie su la difese comune dai valôrs e des istituzions democratichis, su la metude in vore rigorose dal stât di dirit, su la eficience des fuarcis e dai cuarps di sigurece dal stât e su la cooperazion internazionâl.
O sin un paîs fuart, la societât spagnole e à za mostrât intune dade une vore lungje che il so dolôr nol flapìs la sô fuarce, che il patiment nol pidimente la sô determinazion. Cumò e tornarà a mostrâlu, cence cedi a nissune des menacis e des sfidis che si vûl butâi intor. La decision di ETA e va in maniere radicâl inte direzion contrarie ae strade che la societât basche e chê spagnole a vuelin, ven a dî la strade de pâs. Une strade che e à dome un finâl, la fin de lote armade, une strade che si pues cjapâ e puartâ indenant dome cu la rinuncie totâl ae violence.
O vuei indreçâmi a ducj i citadins bascs. O ai puartât indenant ducj i sfuarçs pussibii par rivâ ae pâs e a vierzi une suaze di convivence par ducj là che si puedin difindi democratichementri dutis lis opzions e superâ ducj i scuintris. O sai che la maiorance dai citadins bascs e cognòs la autenticitât dal sfuarç che il guvier al à puartât indenant e i ten a marcâ che la mê sperance plui grande si poie su la volontât profonde de maiorance de societât basche e de societât spagnole di vivi in pâs e in libertât.
L’avignî dai bascs al dipent e al dipendarà propit di lôr inte suaze de leç e de democrazie, nol dipendarà mai de violence teroriste. Vuê o vuei sigurâ che il guvier cu la fuarce de leç e dal stât di dirit al met e al metarà in vore ducj i imprescj par difindi la convivence, la libertât e la sigurece dai citadins.
I dîs grazie pal lôr impegn a chei grups politics che ta chest periodi a àn dât une poie cence condizions al guvier. Un grazie particolâr o vuei disi massime a ducj chei citadins che mi àn fat rivâ la lôr poie e la lôr fiducie. O ai la sperance che denant dal comunicât di ETA la poie dai grups politics e sedi unanime. Mi sfuarçarai par otignîle parcè che al è ce che e domande la maiorance dai spagnûi e al è ce che e i covente ae maiorance dal nestri popul.
La fuarce de democrazie e de peraule e vinçarà simpri sul deliri totalitari. O soi sigûr che cheste considerazion e cjaparà ancje chei che vuê a tornin a menaçânus ducj. Lâ dilunc cu la violence al causarà dome dolôr, un dolôr che al durarà par dut il timp che i coventarà ae leç, ae democrazie e ae libertât par vinci la violence, ma o soi convint che plui prest che tart la societât spagnole e concuistarà in maniere definitive la pâs. Mi impegnarai par che si rivi a di un tant il prime pussibil.
Un pocjis des declarazions che a son dentri di chest discors, dut câs, a lassin scaturît un osservatôr imparziâl. Cun di fat, cuant che Zapatero al dîs di vê “puartât indenant ducj i sfuarçs pussibii par rivâ ae pâs” e ven daurman iniment une declarazion fate cualchi mês indaûr – inte suaze di un bote e rispueste tra socialiscj e popolârs – là che l’esponent socialist, riferintsi ai contats cun ETA, si veve svantât di vê fat une vore di mancul di chel che a vevin fat i popolârs intant de tregue precedente. Par chel che al rivuarde l’impegn che Zapatero al varès metût par “vierzi une suaze di convivence par ducj là che si puedin difindi democratichementri dutis lis opzions” al è just di ricuardâ che la repression cuintri dai moviments e dai rapresentants de çampe indipendentiste basche e je fintremai aumentade sot dal so guvier.
La rispueste dal guvier de CAB e di chei altris sogjets politics
Lassìn di bande il Guvier di Madrid, par viodi cuale che e je stade la prime reazion dal guvier de Comunitât Autonome Basche che al è tes mans di une coalizion vuidade dal PNV, il Partît Nazionalist Basc. Il prin comunicât uficiâl al è stât let de puartevôs dal guvier, Miren Azkarate:
Vuê di buinore ETA e à comunicât che e romp la tregue e che si torne al passât. Un passât di violence, ricat, terôr e menace.
Si pues dome considerâ un scherç macabri che ETA e comunichi cumò che e suspint il fermait il fûc, cuant che, intal Dicembar stât, e a son za passâts cinc mês, e metè une bombe di gruesse potence a Madrid che e causà la muart di Diego Armando Estasio e di Carlos Alonso Palate.
Tal non di ce e in non di cui operie ETA?
In non dal popul basc dal sigûr no. Parcè che chest popul al à la sô storie, lis sôs lidrîs, la sô culture e i siei dirits. O vin frontât vueris e ditaturis come chê di Franco e nô, bascs e baschis, o vin savût difindi i nestris dirits democratichementri.
No lu fâs nancje tal non dal dirit di decidi che e à la societât basche. Il dirit di decidi come che o volìn che al sedi il nestri avignî, si lu difint in maniere democratiche tes istituzions e te societât.
Chest guvier lu à fat e o larìn indenant a difindi il dirit che o vin di decidi in maniere pacifiche e democratiche come che o volìn che al sedi il nestri avignî.
In fin, il comunicât di ETA al è la rispueste che i ven dade ae çampe indipendentiste che, daspò dal atentât di Madrid, i domandave di inviâ une tregue continuade e cence condizions.
Cussì ETA e dimostre trop che i interesse ce che e pense la societât basche. No dome no i impuarte di chel che e pense la maiorance dai citadins; cumò no i impuarte nancje chel che e pense e che e puarte indenant la çampe indipendentiste basche, che e reste une altre volte politichementri umiliade.
No son mai stâts cussì isolâts e la indignazion e la rabie che il lôr comunicât al jeve in ducj i citadins e lis citadinis al pues vê dome une soluzion: la fin totâl de violence e la disparizion definitive di ETA.
Dut câs, dongje de condane pe decision comunicade di ETA, sei i rapresentants dal PNV, sei chei di Eusko Alkartasuna, altri moviment de aree nazionaliste basche, a àn declarât che si à di lâ indenant cu la taule di negoziazion tra dutis lis fuarcis politichis, ancje cun Batasuna, la formazion di riferiment de çampe indipendentiste basche metude fûr leç a cjaval tra il 2002 e il 2003 cuntune leç votade a Madrid cui vôts dai popolârs e dai socialiscj.
Cui che, invezit, di simpri al à puartât indenant une campagne feroce cuintri de çampe indipendentiste basche al è il PP, formazion de diestre post franchiste, che su la bataie cuintri dal indipendentisim basc, armât o pacific che al sedi, e à fat sù buine part de sô campagne eletorâl. Cualchi zornade daspò de fin de tregue si à vût un incuintri tra il prin ministri spagnûl Zapatero e il leader de oposizion, il popolâr Mariano Rajoy, che, ae fin de riunion, al à fat cheste declarazion:
Ce che i domandi jo al guvier al è che al fasi dut ce che la leç i permet par jessi il plui eficaç pussibil inte lote cuintri di ETA. Cumò al è al guvier de Spagne che i tocje di intervignî e jo o speri che lu fasi e, se lu fâs, mi cjatarà daûr di lui come che za o ai vût dit in cetantis ocasions.
I bascs e lis tratativis tra ETA e il guvier spagnûl
Dut câs, di là di dutis chestis declarazions, al va dite a clâr che nol è stât nissun guvier, daspò de fin de ditature franchiste, ni di diestre, ni di çampe, che nol vedi vût contats cun ETA. Chest i bascs lu san une vore ben e, duncje, ce che ur interesse nol è cui che, tra i socialiscj o i popolârs, al è stât plui brâf a fâ fente di no tratâ cun ETA, ma cui che si è impegnât par cjatâ fûr une soluzion pacifiche al conflit, in primis tratant propit cu la organizazion armade basche, come che al dimostre un scandai comunicât ta chescj dîs de Comunitât Autonome Basche. Viodìn cemût che “El Mundo”, cuotidian che nol à ni simpatiis di çampe e che nol è nancje filobasc, al riferìs cheste notizie:
La maiorance dai bascs, o sei un 68%, e crôt che il guvier spagnûl al varès di inviâ contats gnûfs cun ETA, intant che une maiorance dal 68% si spietave che ETA e rompès la tregue e, duncje, no je stade cjapade di sorprese. Chest daûr di une inchieste dal Guvier de CAB. Su lis prospetivis pal avignî, la maiorance dai citadins e crôt che il guvier spagnûl al varès di imbastî contats gnûfs cun ETA. A pensâlu al è il 68% dai bascs. In ogni câs, dome il 14% nol è dacuardi che si vedin contats gnûfs jenfri il guvier spagnûl e ETA.
La reazion de çampe indipendentiste basche
Denant dal comunicât di ETA, cuale ise la posizion de çampe indipendentiste basche? Le cjatìn metude achì in pocjis peraulis dal puartevôs di Batasuna, Arnaldo Otegi, juste cualchi ore daspò che e jere stade comunicade la decision de organizazion armade basche.
ETA e je responsabile di vê rote la tregue, ma il guvier spagnûl e il PNV a son responsabii, come che o sin lâts dilunc a denunciâ tai ultins mês, dal colàs dal procès democratic.
A ce si riferissial Otegi? Al fat che la strade par saltâ fûr dal conflit e jere stade pensade su doi plans: un tra il guvier spagnûl e ETA par meti fin ae lote armade e par risolvi la cuestion dai centenârs di presonîrs politics bascs che a son tes presons spagnolis e dai militants che a son esiliâts o in clandestinitât; e chel altri cuntune taule che e clamàs dongje ducj i sogjets politics e che al permetès di cjatâ fûr une soluzion condividude par puartâ la societât basche a decidi dal so avignî. Par chel che al rivuarde il prin aspiet, daspò di cualchi contat il guvier spagnûl nol è lât plui indenant cui incuintris cun ETA. Par chel che al rivuarde il secont pont, invezit, daspò di un pôcs di incuintris sot vie tra socialiscj, PNV e Batasuna, si à bandonât la taule di confront prime di rivâ a meti sù alc di concret. Cun di plui, intant di chescj incuintris segrets, la repression cuintri de çampe indipendentiste basche e je fintremai cressude. Intun vêr procès di pâs, no si à mai viodût a colpî ta cheste maniere, une des parts fondamentâls e plui vivis intes negoziazions. Tant par capî miôr cheste situazion, pensìn a dôs domandis che a rivavin de aree nazionaliste basche, no dome chê radicâl, ven a dî: la pussibilitât pai presonîrs bascs di jessi svicinâts a cjase e di scontâ la lôr pene tes presons logadis tal Paîs Basc e la pussibilitât par Batasuna di tornâ a gjoldi di plene citadinance, cu la eliminazion de leç che le veve ilegalizade. Il guvier spagnûl nol à fat nuie par risolvi ni chê, ni chê altre cuestion. E je cheste la suaze che nus permet di capî miôr lis peraulis di Otegi e di vê avonde dubis denant des declarazions di Zapatero.
Come che si diseve, la repression cuintri de aree indipendentiste basche, no dome no si sbassade intant dal an e passe di tregue di ETA, ma, al contrari, e je cressude. Par esempli, tes ultimis elezions aministrativis che a àn interessât la Comunitât Autonome Basche e la Navare, no dome a son stadis proibidis dutis lis listis de çampe nazionalitarie basche judicadis eredis di Batasuna (cundut che par presentâsi a vessin vût lis firmis di disinis di miârs di citadins bascs), ma a son stadis anuladis ancje passe un centenâr di listis dal partît Eusko Abertzale Ekintza – Acción Nacionalista Vasca, ven a dî un partît politic legâl e che al condane la violence. Chest dome par vie che tra i candidâts in liste a jerin personis che a vevin vût leams intai agns stâts cun Batasuna o cun chê aree politiche. Distès, ANV e à otignût cuasi 200 mil vôts in dut il Paîs Basc spagnûl, a dimostrazion di trop che la opzion indipendentiste e sedi inlidrisade inte societât basche cundut di agns di repression, di ilegalizazion e di pidiments a esercitâ in maniere libare la ativitât politiche.
Justizie o svindic?
La politiche di repression e di ilegalizazion e à pôc a ce fâ cu la volontât dal guvier spagnûl, declarade dome a peraulis, di volê saltâ fûr dal conflit. Chest si lu capìs avonde ben ancje di doi ats a mieç tra il politic e il judiziari che si àn vûts tes zornadis subite daspò de fin de tregue proclamade di ETA. Doi ats che, par tancj di lôr, a àn pôc a ce viodi cu la libertât, cu la democrazie e cu la pâs riclamadis intal discors di Zapatero, ma che a san plui di svindic.
Il prin si riferìs ae decision di puartâ intune preson spagnole il presonîr politic Iñaki de Juana Chaos, che si cjatave intal ospedâl di Donostia là che al jere ricoverât par ricjapâsi des consecuencis di un lunc siopar de fam. De Juana al jere stât al centri di une vicende che e veve vût un grant significât simbolic par dute la societât basche. Di fat, daspò vê scontât vincj agns di preson par vê partecipât a azions di ETA, il ministri de justizie spagnûl López Aguilar al veve decidût che nol meretave di saltâ fûr di preson e duncje, doprant lis sôs peraulis, si veve di “creâ gnovis imputazions”. Cussì si lu veve acusât di “menacis di stamp terorist” su la fonde di doi articui scrits par denunciâ il sisteme penitenziari spagnûl e publicâts sul cuotidian basc “Gara”. Daspò di une lungje vicende judiziarie e di un siopar de fam inviât dal presonîr basc par denunciâ la sô situazion, si veve decidût di ricoverâlu tun ospedâl basc par recuperâlu, dal moment che al jere aromai in condizions disperadis, e po di dâi i arescj in cjase. Cumò cheste decision e je stade revocade e de Juana al è tornât in preson.
Chel altri episodi si riferìs al arest dal puartevôs di Batasuna, Arnaldo Otegi. La polizie lu à arestât vinars stât tant che al jere pront par tacâ une conference stampe par spiegâ la posizion dal so moviment daspò de fin de tregue di ETA. Cuintri di lui e pese une acuse di esaltazion dal terorisim e une condane inmò di confermâ a 15 mês di preson pal so intervent ae cerimonie di ricuart dal militant di ETA, José Migiel Beñaran. Beñaran, plui cognossût cul non di bataie di “Argala” al jere stât sassinât intal Paîs Basc francês, intun atentât organizât di grups paramilitârs formât di membris des fuarcis di polizie e di fassiscj spagnûi. “Argala” al veve vût un puest di prin plan inte lote cuintri dal regjim di Franco. Il stât spagnûl – cul impresonament di Otegi – al siere in galere une des personis che plui si à mot par rivâ a inviâ un procès di risoluzion pacifiche dal conflit. Daspò dal arest, lis peraulis di Otegi si lis à podudis scoltâ dome de vôs de sô avocate, Jone Goirizelaia, che, intune interviste dade ae emitente basche InfoSaspi e à contât cussì la reazion di Otegi al so impresonament e lis sôs declarazions sul ce fâ par saltâ fûr di cheste situazion:
O crôt che za al savès che e jere une des robis che a podevin capitâ, in ogni câs, di là di dut, al insist tal dî che la uniche strade che e je, la uniche strade che e esist, e je chê che e je stade fate indenant de çampe indipendentiste a partî de propueste di Anoeta, che al è il câs di restâ cuiets e di no fâ lis robis come che lis fâs il Partît socialist – cjalant pôc plui innà dal so nâs e cuntun spirt di svindic – ma cu la convinzion di ce che o volìn par Euskal Herria intal avignî e di metilu in vore cul lavôr di ogni dì, cul dialic, cul acuardi e di maniere che ae fin o podedin decidi in maniere libare il nestri futûr.


text:
Cul 2010 il turc al deventarà la tierce lenghe uficiâl dal comun di Gostivar, in Macedonie. Cun di fat, la aministrazion comunâl e à fate buine la domande rivade di un partît espression de comunitât turche che e rapresente il 10% dai 80 mil abitants de citât. Daûr de leç macedone, ogni comun al pues decidi in autonomie lis lenghis che, sul so teritori, a gjoldin di un status di uficialitât. Chest al vûl dî, tra lis altris robis, che la aministrazion locâl e à di fâ ducj i documents e i avîs uficiâi intes lenghis ricognossudis tant che uficiâls. A Gostivar a jerin bielzà uficiâls il macedon e l’albanês.
Font: Món Divers, 17/07/09


text:
Pape Zuan Pauli II
Servidôr di Diu Zuan Pauli II , nassût Karol Józef Wojtyła (Wadowice, Polonie, 18 di Mai 1920 – Citât dal Vatican, 2 di Avrîl 2005), al è stât il 264. Pape de Glesie Catoliche, dal 16 di Otubar 1978 fint a la sô muart. Al fo il prin pontefiç in 455 agns che nol jere talian, e il prin di origjins sclavis. Al à fevelât di une vore di robis intal so pontificât, di comunisim, materialisim, imperialisim, capitalisim e opression, al fo contrari a abort, pene di muart, omosessualitât, contracezion. Al fo viodût di tante int come un cjâf no dome religjôs, ma di livel mondiâl.
Le sô mission personâl come Pape, cjâf e insegnant pai catolics tal mont, e je stade chê di implantâ fermamentri la lezion dal Concili Vatican Secont, cirint di recuperâ la sacralitât e la part de Glesie tal mont di vuê.
Al à stât il Pape che al à viazât di plui inte storie e il tierç pe lungjece dal pontificât, influençant une vore la evoluzion de storie inte Europe dal Est daspò e prime de sdrumade dal Mûr di Berlin.


text:
Antîc Egjit
Cu la peraule Antîc Egjit si intint le civiltât svilupade intor a lis tieris fertilis dongje dal flum Nîl a scomenç da lis cataratis, dongje il confin cul Sudan, fin ae viertidure cul Mâr Mediterani in timps incredibilmentri lontans, a scomençâ dal 3300 p.d.C, fin al 343 p.d.C, cuant al piert le sô indipendence par man dai Romans.
Al è stât calcolât che la agricolture in chestis tieris e je praticade a scomençâ dal 6000 p.d.C. e je propit la presince dal flum a rindi pussibil la vite e lis coltivazions in une tiere pluitost desertiche, al è il motôr de civiltât che vivarà par tre mil agns, scuasit cence gambiaments. Lis aghis dal Nîl, cu lis lôr plenis, a puedin puartâ fertilitât, ma ancje distruzion, se no vegnin controladis in mût costant, e metudis vie par i periodis di sicitât. Al è par chest motîf che si sint le bisugne di un stât organizât, un stât che al puedi garantî la manutenzion di chês oparis di cui dipent la vite di ducj.
La bisugne di vê un stât che ministre lis oparis publichis (stuons e canâi), colegâts al Nîl, al puarte a la nassite di un dai prins stâs de storie, in tal 3300 p.d.C. I oms de lis tieris dal Nîl a imparin daurman a vivi sot le autoritât di un sorestant (periodi de formazion dai distrets). I distrets si dan cuintri e si alein jenfri di lôr par scuasit mîl agns, fint ae creazion di doi reams, l'Alt Egjit, in te basse, costituît de bande meridionâl de Vâl dal Nîl, e il Bâs Egjit, costituît de viertidure dal flum, che a vegnin unificâts in tal 3000 p.d.C., de bande di Menes, (scuasit di sigûr il faraon Narmer) re dal Alt Egjit, che al sarâ il primarûl da lis 30 dinastiis dal antîc Egjit. Jenfri i monuments pui cognossûts, a son di sigûr lis piramidis, tombis dai rês de III ae XII dinastie.
Lis piramidis pui famosis si cjatin a Giza, dongje la citât dal Cairo, la capitâl di vuê. La lôr grandece e testemonie la fuarce de organizazion dal stât egjizian, e trop che i egjizians vevin a cûr il crodi dal al dilà.
Le Piramide dal faraon Cheope, clamade ancje Grande Piramide, tombe dal faraon Khufu, cognossût cul non di Cheope e je le piramide conservade plui ben.
L'antîc Egjit jont il massim de sô fuarce e estension teritoriâl in tal periodi clamât Gnûf Ream (1567 p.d.C - 1085 p.d.C-), cuant che i confins dal imperi rivavin fin ae Libie, ae Etiopie e a lis tieris dal Orient di Mieç.
L'antîc Egjit al à cognossût ancje periodis di debolece e mancjance dal podê, come che al è sucedût in tai Periodis di Meçâns, cuant in tal seont l'Egjit ven invadût dal popul dai Hyksos.
Tabele dai contignûts
- 1 Cronologjie egjiziane
- 2 Periodi predinastic
- 3 Periodi Arcaic (I-II dinastie)
- 4 Ream Vecjo (III -VI dinastie)
- 5 Prin periodi di Mieç (dinastiis VII-VII-IX-X)
- 6 Ream di Mieç (XI - XII dinastie)
- 7 Seont Periodi di Mieç
- 8 Gnûf Ream (dinastiis XVIII-XIX-XX)
- 9 Tierç Periodi di Mieç (XXI - XXV dinastie)
- 10 Periodi Tard (XXVI - XXX dinastie)
Cronologjie egjiziane[cambie | modifiche il codiç]
Le storie egjiziane e je dividude in periodis difarents, ancjemò ogjets di studis de bande di studiôs e ricercjadôrs. Chestis periodis a son stâs otignûts tignint cont di acjadiments storics e de astronomie. Fin de antichitât si tegnin cont des dinastiis dai faraons, che a an governât l'Egjit.
- Periodi predinastic (prime dal 3200 p.d.C.)
- Periodi Arcaic (I-II dinastie) (3150 p.d.C. - 2700 p.d.C.)
- Ream Vecjo (III -VI dinastie) (2700 p.d.C. - 2200 p.d.C.)
- Prin Periodi di Mieç (VII - X dinastie) (2200 p.d.C - 2040 p.d.C.)
- Ream di Mieç (XI - XII dinastie) (2040 p.d.C. - 1790 p.d.C)
- Seont Periodi di Mieç (XIII - XVII dinastie) (1790 p.d.C. - 1540 p.d.C.)
- Ream Gnûf (XVIII - XX dinastie) (1530 p.d.C. - 1080 p.d.C.)
- Tierç Periodi di Mieç (XXI - XXV dinastie) (1808 p.d.C. - 672 p.d.C.)
- Periodi Tard (XXVI - XXX dinastie) (672 p.d.C. - 343 p.d.C.)
Periodi predinastic[cambie | modifiche il codiç]
Cun Periodi predinastic dal Egjit si intint le fase precedent ae formazion dal stât unitari egizian. Scomence de preistorie e rive fint al 3100 p.d.C. Il paîs al è dividût in doi, Alt e Bas Egjit.
Periodi Arcaic (I-II dinastie)[cambie | modifiche il codiç]
Cun Periodi Arcaic o ancje Periodi Thinite (dal non de citât di This o Thinis, citât di nassite dai prins rês) si intint l'arc di timp cuviert da lis primis dinastiis. Il periodi storic si vierç cu la unificazion dal Alt Egjit e Bas Egjit, i doi reams formâts dongje il cors dal flum Nîl, in tal periodi predinastic.
Il fondadôr de I dinastie al è il faraon Narmer, chel che dongje dal 3000 p.d.C, al unifiche l'Egjit. Cognossin il sô non par vie di une piçule taule doprade par il truc. Di chest periodi storic son lis tombis a mastaba, sarês a dî cu le struture a gradons, parsore la cjamare funerarie. Lis notiziis parsore i aveniments storics dal periodi son pocjis, cualchit iscrizion cjatade,che fevele di spedizions militârs te regjon dal Sinai, je le prove dal interès dai egjizians par cheste tiare.Pui siguris son lis notiziis dai trafics comerciâi cu Byblos. Za in epoche arcaiche, i egizians dopravin lis taulis dal arbul dal cedri par lis costruzions e par fâ taulis par scrivi. Di chest periodi e je le formazion de struture aministrative dal stât egjizian, fondade su le division dal teritori in unitâts clamadis nomos.
Dal pont di viste archeologjic, di chest periodi restin soredut tombis, scuasit dutis vueidis par vie dai laris. Di abitazions e palaçs nol è restât nuie, par vie de fragilitât dal materiâl di costruzions (lens e modons di pantan).
Ream Vecjo (III -VI dinastie)[cambie | modifiche il codiç]
Il fât pui cognossût di chest periodi al è la costruzion des piramidis, impuartant monument funerari dai rês di chest periodi storic. Di sigûr, la piramide e je la evoluzion de mastaba - le Piramide di Djoser - o ancje cognossude come la Piramide a gradons; nol è altri che un cicli di mastaba metudis une parsore chê altre. Lis piramidis vegnin costruidis simpri in chest mût, cualchidune ven bandonade prime dal finiment de costruzion (forsit, par vie de muart dal re). La piramide dal faraon Snefru e mostre une carateristiche a vonde strambe: tal mieç de sô costruzion, par vie dal cediment de struture, l'angul al ven ridot. Il risultât al è une piramide une vore origjinâl. Lis piramidis plui cognossudis a son la grande piramide dal faraon Khufru, cognossût di plui cul non di Cheope, le piramide dal faraon Khefren, chê dongje de Sfinge, e la piramide dal faraon Mikerinos.
Par un grum di timp si è crodût, forsît a cause des contis dal storic Erodoto, che par la costruzion des piramidis, a vegnivin doprâts sclâfs caturâts in bataie, ma cumò ducj i studiôs a son sigûrs che par la costruzion des piramidis a forin doprâts operaris specializâts, che in te stagjon de inondazions a lavoravin ae costruzion des piramidis. Chescj operaris a vegnivin paiâts cun farine, vuardi e robe di mangjâ (i bêçs no esistevin ancjemò). In chest periodi, i egjizians metin a pont lis primis tecnichis di imbalsamazion.
Prin periodi di Mieç (dinastiis VII-VII-IX-X)[cambie | modifiche il codiç]
In chest periodi, il stât egizian si disfuee. I governadôrs provinciâi a deventin simpri plui indipendents. Menphi al piert impuartance in tai confronts di Heracleopolis e daspò di Tebe. Lis notiziis di chest periodi storic son pocjis. Di sigûr si sa che princips tebans decidin une gnove unificazion jenfri il 2200 p.d.C e il 2050 p.d.C.
Ream di Mieç (XI - XII dinastie)[cambie | modifiche il codiç]
Atôr dal mieç de XI dinastie, l'Egjit al torne a jessi unificât par man dai rês de citât di Tebe. Chescj rês a cjapin il puest dai sovrans de dinastiis precedentis. In tal Ream di Mieç, che al comprent la XI e XII dinastie, l'Egjit al slargje il so rai di azion, par lâ fûr de Vâl dal Nîl. I interès egjizians si puartin fin ae Sirie e ae Palestine, rivant fin al flum Litani. La capitâl e ven spostade de citât di Menphi ae citât di Ivy Tawy, fondade apueste te regjon dal Fayum, ancje se il centri dal podê al reste a sud di Tebe. Jenfri i rês pui impuartants si puedin cjatâ: Sesostris I, Sesostris II e Amenemhat III. Atôr dal 1800 p.d.C., l'Egjit al torne di gnûf tal periodi di instabilitât, caraterizât da reams di pocje durade (XIII dinastie). Chest periodi al è cognossût come Seont Periodi di Mieç. Il decjadiment de unitât nazionâl al puartarà al podê rês di origjinariis dal popul dai Hyksos.
Seont Periodi di Mieç[cambie | modifiche il codiç]
Il seont periodi di mieç al comprent lis dinastiis XIII, XIV, XV, XVI e XVII. Dal pont di viste cronologjic, chest periodi al va dal 1790 p.d.C. fint al 1530 p.d.C. Il parcè di tancj rês che an governât in chest periodi al è dovût ae framentazion dal ream. No si sa il parcè de framentazion dal fuart ream unitari. Chel che si sa al è il fât che, in pôcs agns, tal scomençà de XIII dinastie, la unitât dal stât si romp, e la regjon de fôs dal Nîl, viôt le vignude di popolazions di origjine semite, cognossûts cul non di Hyksos, vignûts da est. Une volte stanziade, cheste popolazion e rivarâ a cjapâ il control de regjon, a puartâ la capitâl te citât di Avaris, e sdramassâ i rês de XIII ocupants le citâts di Menphi e Ity Tawy intor dal 1674 p.d.C. E sarà la prime volte che l'Egjit al ven ocupât da popolazions forestis, che daran vite ae dinastiis XV e XVI. In chest periodi, ancje la Nubie e devente indipendent, sot une dinastie aleade dai Hyksos. La lote par la liberazion dal Egjit, ancjemò une volte e ven puartade indenant dai rês di Tebe, che daran vite ae XVII dinastie.
Gnûf Ream (dinastiis XVIII-XIX-XX)[cambie | modifiche il codiç]
Chest periodi comprent lis dinastiis XVIII, XIX e XX. Al dure dal 1530 p.d.C. fin al 1080 p.d.C. In chest periodi l'Egjit al slargje il so control politic e militâr al di fûr dal teritori naturâl dal Egjit, e al jentre in contat cun altris popui (Itîts) dal Orient di Mieç. La XVIII dinastie e je la prime dal gnûf ream. Une volte parâts vie i Hyksos, i rês di Tebe a cjapin di gnûf il control dal Egjit e de Nubie, fin te cuarte catarate dal Nîl. Par evitâ di jessi tacâts a orient, i rês di Tebe a slargjin il control ancje in tes tieris dongje il flum Eufrate, tiere dal popul itît, a traviers di un sisteme di funzionariis statâi. Il periodi dal gnûf ream al fo un periodi di grande prosperitât par l'Egjit. Cu la trasformazion de citât di Tebe in capitâl dal ream, i predîs dal diu Amon a scomencin a vê simpri pui podê e impuartance, lant in contraposizion cul podê reâl. Il faraon Amenofi IV al è il prin a cirî di ridûsi il podê dai predîs di Amon, introdusint in te vision religjose egjiziane, il diu Aton, divinitât solâr. Amenofi IV al gambie ancje non in Akhenaton, e puarte la capitâl in te citât di Akhet-aton, costruide par lui. Il zovin faraon Tutankhamon, fi di Akhenaton, al scancele la riforme religjose dal pari e al puarte une altre volte la capitâl a Tebe. Tutankhamon al jere une vore zovin, e facil di manipolâ de bande dai predîs di Amon, che lu vevin elet faraon. Cu la XIX dinastie, che includeve i faraons plui famôs come Ramses I e Ramses II (faraon vincidôr dal popul itite in te bataie di Qadesh), semeave che il podê dai faraons al jere in belance cul podê dai predîs di Amon, ma in te seconde part de dinastie i predîs di Amon ciririn une altre volte di sorplantâ i faraons. Di grande impuartance al fo il faraon Ramses III, che rive a dore di fermâ il popul cognossût come Popul dal Mâr che al voleve sviersâ l'Egjit, come a vevin za fât i Itîts. Le dinastie si siere cun faraons masse permissîfs cui predîs di Amon. Chest ategjament dai faraons al puartarà a une gnove division dal Egjit che durarà plui di cuatri secui.
Tierç Periodi di Mieç (XXI - XXV dinastie)[cambie | modifiche il codiç]
Za tal finiment de XX dinastie, intal ream dal ultin faraon di cheste dinastie, Ramesse XI, il podê dal re al cjape un colp vonde dûr par vie de situazion vignude a creâsi in te regjon a tôr di Tebe indulâ Herihor, daspò jessi divignût Prin Profete di Amon, rind ereditarie cheste cariche, cjapant ancje i titui riservâts ai faraons. Il fondadôr de XXI dinastie Smendes al jere stât prime visir di Ramesse XI, acete chest gambiament, regnant da Tanis parsore il Bas Ream e di une bande di chel di Mieç. Le situazion reste cussì par scuasit dute la XXI dinastie cence fastidis, ma la diminuzion dal podê reâl al puarte ae nassite di principâts, de bande da lis popolazions libichis jentradis tal teritori come presonîrs di vuere tal timp di Ramses III e devetâs soldâs mercenariis. Par chest motîf, la XXII dinastie e ven clamade ancje dinastie libiche, par vie dai sovrans di origjine libiche, che van a stâ atôr de citât di Heracleopolis Magna. Cheste dinastie e puarte il titul di Prin Profete di Amon sot il lôr podê, e e slargje la politiche di espansion in te regjon de Palestine. Ma ancje se l'inizi al jere bon, il podê ven dividût cu il consei dai predîs di Tebe, e cu i principâts dal Egjit di Mieç. Le dinastie XXV, di origjine nubiane, e cîr di unificâ l'Egjit, ma vegnin vinçûts in bataie dai Assiros, che a vevin invadût l'Egjit, e daspò dal prin faraon de XXVI dinastie. Il Tierç Periodi di Mieç al va dal 1070 p.d.C al 556 p.d.C.
Periodi Tard (XXVI - XXX dinastie)[cambie | modifiche il codiç]
In chest uldin periodi de storie egiziane, il podê al va de regjon di Menphi, al Bas Egjit. Il periodi tard al scomence cu la dominazion di un popul forest, i Assîrs, che za a controlavin la zone dal Nîl, sdramassin in bataie l'ultin faraon de XXV dinastie in tal 656 p.d.C.. In tal 653 p.d.C. Psametek, che tirave lis impuestis par cont dai Assîrs, al rive a slontanâ i forescj e a controlâ di fat dut l'Egjit, scomençant cussì il periodi tard. Sot Psametek II e il faraon vignût daspò di lui Nekau, al semeave che l'Egjit al fos tornât ai splendôrs dal periodi dal Ream di Mieç. La rinassite, sedi politiche che culturâl, e dure scuasit un secul, fin cuant che in tal 526 p.d.C. l'imperi persian, che al veve cjapât il puest dai Assîrs, al slargje le sô dominazion in te Vâl dal Nîl. Dal 525 p.d.C. al 402 p.d.C. i sovrans de Persie a cjapin ancje il titul di Rês dal Egjit formant chê, seont Maneton, e je la XXVII dinastie. Ma il guvier dal Egjit al ven tignût da comandants incjariadis dai rês persians. In tal 402 p.d.C un riviel, associât ancje a un moment di particolâr debeltât persiane, al puarte di gnûf al podê i rês egjizians e a jessi indipendent, ma no rive a tornâ e jessi il stât fuart di prime. La indipendence e dure fint al 342 p.d.C., sot i rês de XXVIII, XXIX e XXX dinastie. Une volte che il faraon Nectanebo II al ven vinçût in bataie dal re Artaserse, finide di fat la indipendence dal Egjit, e bisugnarà spietâ doi mil agns par che un egjzian torni al guvier te Vâl dal Nîl. I rês che an governât l'Egjit fin ae concuiste macedone dal 332 p.d.C. a son stâs mitûts te XXXI dinastie, introdote dai storics di vuê.


text:
Letaris di Pieri
Prime di Pieri[cambie | modifiche il codiç]
I prins cristians a stavin patint tantis provis par vie de lôr fede. Dât che a jerin nassûts a Jerusalem e in mieç ai ebreus, a vignirin confondûts cui "zelots" (un grup politichementri atîf contrari a la sudizion dai romans).
Si cjacarave mâl di lôr ancje parcè che a si refudavin di sacrificâ al imperadôr e no partecipavin a cerimoniis paganis dal timp. A si stave preparant une grande ondade di persecuzion.
La letare di Pieri a dè bonissims conseis ai cristians su come compuartâsi in cheste situazion e a fo par lôr di grant incoragjament.
Viodût che la persecuzion scjadenade da Neron intal 64 d.C. no jere ancjemò scomençade, la letare e po jessi stade scrite di Pieri ator il 60d.C.
Che il scritôr a sedi propri lui al è mostrât des peraulis in principi de letare.
A 'ndi son diviersitâts di viodude cirche il lûc dulà che po jessi stade scrite. Inte letare Pieri al scrîf di "Babilonie".
Cetancj a considerin che jessint indreçade a chei de Galazie, de Capadocie, de Asie e de Bitìnje "leterâls", di conseguence ancje il riferiment a Babilonie al doveve jessi leterâl.
Altris invezit a sostegnin che Babilonie al sei un non simbolic par indicâ Rome.
Contignût
Al fâs riferiment a le "gnove nassite" riservade ai elets.
Al consee i cristians a mantignî une condote strabuine fra lis nazions, e di rindi onôr a ducj chei che ur spiete. In chest Crist al à lassât un model par seguîlu atentementri.
Al mostre che ducj i cristians a dovaressin mostrâ amôr fra di lôr, che a dovaressin jessi simpri pronts a fâ une difese de lôr fede e no vê pôre dai oms.
L'impegn primari dal cristian al varès di jessi chel di vivi par fâ la volontât dal Idiu.
A chei che a cjapin la diretive al ven ordenât di passonâ il gree dal Idiu volontariementri e cun premure.
Utilitât
Al dâ otims conseis a vuardians de glesie mostrant come che la lôr opare a sei principalmentri pastorâl, lavorant sot la diretive dal grant pastôr, Jesus.
A vegnin dâts calorôs conseis su come che a devin compuartâsi om e femine inte sfere familiâr, rispietant ognidun il puest che l'Idiu al à stabilît par lôr.
Come che al presentà rinfuarcint incoragjament par i cristians di chel timp, ancje vuê la letare e je preseose par chei che frontin provis similis.
Al dâ risalt a la promesse dal Ream dal Idiu intal cuâl ducj noaltris o vin di sperâ.
Seconde di Pieri[cambie | modifiche il codiç]
Cuant che al scrivè cheste letare, Pieri a si rindeve cont che al sarès lât incuintri a la muart (come che al trasparì dal so contignût)
Par chest al jere seneôs di judâ i cristians a memoreâ lôr la impuartance di vê une acurade cognossince par judâju a restâ inte fede.
No son ombris che il scritôr al sei Pieri par vie che lui stes a si declare "Simon Pieri sclâf e apuestul di Jesus" e al bute jù ancje "cheste e je la seconde letare che us scrîf".
Contignût
Al da argomentazions claris par rindi sigure la clamade celeste.
Pieri al fo testemoni oculâr de glorie dal Crist sul mont sant, cussì che la peraule profetiche e je rindude plui sigure.
A vegnin metûts jù energjics avertiments cuintri i fals mestris i cuâi a varessin introdusût setis distrutivis.
Al spieghe che, come che l'Idiu a no si è tratignût dal cjastiâ i agnui necuitôs e dal distruzi Sodome e Gomore, cussì ancje chescj a saran cjonçâts.
Al vise di tignî ben in ment il "dî" dal Idiu, ven a stâi il dî di judizi, dopo dal cuâl l'Idiu al puartarà gnûf cîi e gnove tiere inte cuâl a postarà la justizie.
Utilitât
Pieri al certifiche che lis scrituris a son stadis ispiradis dal Idiu par mieç dal so Spiritussant e trop impuartant che a sei la lôr acurade cognossince.
Chest nus permet di no vê un compuartament complasût come chei dipenzûts di Pieri.
Nus permet di sta atents des trapulis dai fals mestris.
Nus incoragje a professâ cualitâts cristianis come chês descritis intal cjapitul 1 versets dal 5 al 7.
Al dâ la sperance che dutis lis profeziis ator il Ream dal Idiu a saran complidis.


text:
Libri di Levitic
Il Libri di Levitic al è il tierç libri dal Pentateuco. Il non al salte fûr dal grêc "Levitikòn" da Setante e zontraviers il "Levitucs" de Vulgade latine.
Il non al è just parcè che al conten in prin lis regulis dal sacerdozi levitic.
Come ducj chei altris libris dal Pentateuco al è stât scrit di Moisès dongje dal 1500 a.c.
Contignût
A si cjatin lis leçs sui sacrificis, ufiertis par la colpe e par i pecjâts A vegnin specificâts i sacrificis sanganâts (di nemâi) e no sanganâts (di cereâi) Si lei ancje dai provediments par l'insediament dai predis. A si cjatin ancje i precets par lis fiestis.
Utilitât
Al è di grant jutori par i cristians di vuê. Al è un jutori par agradî l'Idiu e i soi atribûts e il mût cun cui Lui al trate lis sôs creaturis. Oltri lis Leçs, Levitic al declare "principis" che a son simpri valits. Che al sedi valit lu dimostre ancje il fat che Jesus e i soi apuestui i fasin spes riferiment.


text:
Categorie:Utent cs
Cheste e je la liste dai utents di Meta che a puedin contribuî par cec, secont lis seis abilitâts.
- {{utent cs-1}} al vûl dî cognossince di base de lenghe
- {{utent cs-2}} al vûl dî cognossince mezane de lenghe
- {{utent cs-3}} al vûl dî cognossince avanzade de lenghe
- {{utent cs}} al vûl dî marilenghe (colôr: vert)
Par viodi i modei specifics par altris lenghis o par vê plui informazions, cjale Vichipedie:Babel.
Sot categoriis
Cheste categorie e conten lis 4 sot categoriis ca sot suntun totâl di 4.
U
- ► Utent cs-1 (1 P)
- ► Utent cs-2 (1 P)
- ► Utent cs-3 (4 P)
- ► Utent cs-N (3 P)
Vôs inte categorie "Utent cs"
Cheste categorie e conten lis 9 pagjinis indicadis di seguit, suntun totâl di 9.


text:
Comelians
Comelians al è un comun inte Cjargne, che al dì di vuê al fâs part de provincie di Udin e al à 637 abitants.
Tabele dai contignûts
Gjeografie[cambie | modifiche il codiç]
Il comun al è logât a 553 metros tal Cjanâl di Guart, in Cjargne, al è bagnât dal Dean, dal Margò e dal riù Vaglina. Lis monts plui altis a son la mont di Crostis e chê di Talm.
In plui che il cjaulûc, a fasin part dal comun ancje lis frazions di:
- Cjalgjarêt (m 750), cul cjasâl di Runcje (Runcja), de bande çampe dal Dean
- Tualis (Tualias) (m 908)
- Noiarêt (m 802), che adun cun Tualis a gjolt di une ministrazion separade frazionâl dai ûs civics.
- Povolâr (m 605)
- Marançanis (Maranzanas) (m 608), che cul cjaulûc a son su la diestre dal Dean e su la çampe dal Margò.
Storie[cambie | modifiche il codiç]
Si crôt popolarmentri che il non Comeliàns al vegni di comeleans, int dal Comeli. Difat probabilmentri i prins abitants dal lûc a si insedearin uchì dal Comeli.
Lenghe[cambie | modifiche il codiç]
In tal comun al ven fevelât il furlan, in te variant dal bas Cjanâl di Guart, caraterizade de terminazion des peraulis femininis (o miôr, di chês che a davegnin de prime declinazion latine) in -a (singolâr) e -as (plurâl): la cjasa - las cjasas. Altris trats carateristics a son lis pronunciis ei (spes evolude in -êr) e ou (spes evolude in ô) là che tal furlan centrâl a si àn î e û; par esempli, jeir (o jêr) e urtigoul (o ben urtigôl) par îr e aldiûl.
I comelianots dal cjaulûc, a diference de int des frazions e di ducj i paîs de valade, si ju cognos pe particolâr pronuncie de "r" tal cuel, come che ducj a puedin inecuarzisi scoltant lis cjançons di Giorgio Ferigo.


text:
Bicinins
Bicinins al è un comun intal Friûl di Mieç, che al dì di vuê al fâs part de provincie di Udin e al à 1.832 abitants.
Tabele dai contignûts
Gjeografie[cambie | modifiche il codiç]
Il comun al è logât inte medie plane furlane, a cirche 15 km a Sud di Udin; al è ancje traviersât par un toc curt de autostrade A23 Palme-Udin, e lis stradis normâls a son plui che altri ocupadis di trafic locâl.
Lis localitâts dal comun a son Bicinins, Cucane, Grîs e Feletis. Ducj i centris abitâts a si son svilupâts ator di un pont impuartant, in gjenar de glesie; intai ultins agns Cucane e Grîs a tendin a unîsi par vie de vicinance e dal fat che un grum di servizi a son aromai in comun (glesie, cjamp sportîf, e v.i.). L'abitât di Feletis si à svilupât dilunc une strade che tal mieç dal paîs si slargje e forme cuasi une plaçute. A Bicinins invezit, si podin ancjemò distingui un pôc doi ponts centrâls, il prin ator de glesie di San Pieri, cun ator il borc di Bicinins disore, e il secont, plui recent, ator di une vile paronâl, dulà che cumò al è il comun, cun ator il borc di Bicinins disot. Intal ultin secul cul svilup urban i doi borcs si son unîts e cussì si son calmadis vecjis rivalitâts e campanilisims tra lis dôs parts.
Economie[cambie | modifiche il codiç]
Il comun al à simpri vût une economie rurâl, ma chest al è planc a planc cambiât intal XX secul, ancje se la component agricule e je ancjemò fuarte, pari a un cuart dai ocupâts; plui dal cincuante par cent e lavore invezit inte industrie e tal artesanât, il rest intal setôr terziari. Une buine part de popolazion lavore fûr dal comun. A son ancje dôs zonis industriâls, dutis e dôs dongje dal cjâf lûc.
Storie[cambie | modifiche il codiç]
I confins atuâls dal comun a son nassûts inte epoche napoleoniche (1805-1813), e a samein a vonde artificiâls; difat la aree setentrionâl dal comun, cui paîs di Bicinins, Cucane e Grîs, e je stade fin dai prins documents sot de famee “di Lavarian-Strassolt”, e e je simpri stade plui leade cun Lavarian e cun Mortean; la aree a sud-est, cun centri a Feletis, e je stade par tancj secui feut dai “di Colorêt”, leade ae parochie di Antognan, di cui e à fat part fintremai il 1786.
Il toponim Bicinins, ancje se cualchi studiôs lu met ta chei di origjin sclave, al samee di origjin romane, basade sul non di persone Becinius, a sô volte di origjin celtiche; un ulteriôr indizi al pues jessi la dedicazion de glesie dal paîs a San Pieri, che e podarès sei di epoche tart-romane. Il prin document cun une citazion di Bicinins e Feletis (tes formis Bicinis e Feletas) e je intun document dal 1031, cuant che il Patriarcje di Aquilee Popon al inaugurà la gnove catedrâl, donant ciert teritoris pal so sostentament. Di cheste liste di paîs a son esplicitementri escludûts sei Bicinins sei Feletis, a dimostrazion che a jerin za di propietât di cualchi siôr locâl.
Servizis[cambie | modifiche il codiç]
A Bicinins a son une scuele materne e une scuele elementâr, mentri la scuele medie si cjate a Gonars; a son dopo l'ufici puestâl e un ambulatori. A son trê areis sportivis, une di propietât comunâl a Bicinins, dôs privadis a Feletis e tra Cucane e Grîs.
Referencis[cambie | modifiche il codiç]
- Ermanno Dentesano, Bicinicco e il suo territorio, Bicinins, 1984
- Ermanno Dentesano, I nomi locali del comune di Bicinicco, Bicinins 1998